**Във време на нужда**

*Нужни са двама герои – човек и кукла-ръкавица (или нещо подобно)*

**Човек:** Хей, Оскар, радвам се да те видя тук при нас.

**Оскар:** Здравейте, здравейте на всички.

**Човек:** Какво правиш напоследък?

**Оскар:** Упражнявам си испанския.

**Човек:** Не знаех, че учиш испански.

**Оскар:** Ами да, уча го, в случай, че срещна деца, които говорят испански.

**Човек:** Значи не се шегуваш.

**Оскар:** *Си, сеньора.*

**Човек:** Какво каза?

**Оскар:** *Си, сеньора*. Това на испански означава *Да, госпожо*.

**Човек:** Какво друго си научил?

**Оскар:** *Ми Хесу ама.*

**Човек:** Това пък какво означава?

**Оскар:** Исус ме обича.

**Човек:** Да, прав си. Исус обича всички момичета и момчета, които са тук.

**Оскар:** Точно това искам да кажа и на децата, които ще срещна и които ще говорят испански.

**Човек:** А как точно разбираш, че Исус те обича?

**Оскар:** Ами Той винаги ми помага, когато съм в беда.

**Човек:** Какво имаш в предвид? Нещо случило ли се е?

**Оскар:** Да, оня ден се прибирах към къщи и беше вече се стъмнило.

**Човек:** Сам ли беше?

**Оскар:** Да, сам бях. И затова малко се страхувах. Особено, когато ми се стори, че един човек ме следи.

**Човек:** О, това звучи наистина страшничко.

**Оскар:** Да, така беше. Но се сетих за един стих от Библията, в който Бог казва: Призови ме, когато си в беда и аз ще те избавя.

**Човек:** И какво направи тогава?

**Оскар:** Ами помолих се веднага Исус да ми помогне да не се страхувам и да се прибера безопасно в къщи.

**Човек:** И?

**Оскар:** Ами точно тогава на тротоара отсреща видях един мъж и една жена от нашия блок. Вървяхме заедно до блока ни. Сигурен съм, че Бог отговори на молитвата ми.

**Човек:** Това е чудесно преживяване, Оскар. Когато се нуждаем от Него, Исус ни отговаря.

**Оскар:** *Си, си.*

**Човек:** Това какво означаваше? *Да, да* – нали?

**Оскар:** Точно така!

**Човек:** Е, приятно ни беше да си с нас, Оскар. *Адиос*!

**Оскар:** *Адиос, амигос!*